Οστεόγλωσσο

Το οστεόγλωσσο (επιστημονική-λατινική ονομασία Osteoglossum) είναι γένος ψαριών που ανήκουν στην ομώνυμη οικογένεια οστεογλωσσίδες, αλλά και στην ομώνυμη τάξη ψαριών, τα οστεογλωσσόμορφα. Τα οστεόγλωσσα φθάνουν σε μήκος το ένα μέτρο περίπου και ζουν σε ποτάμια και λίμνες της τροπικής Νότιας Αμερικής.Το γένος Osteoglossum στη FishBase, 2017

Είναι σαρκοφάγα ψάρια, τρεφόμενα κυρίως με αρθρόποδα, όπως έντομα και αράχνες, αλλά μπορούν να καταναλώσουν και μικρά σπονδυλωτά, όπως μικρότερα ψάρια, βατράχους, σαύρες, φίδια, ποντίκια, νυχτερίδες και μικρά πουλιά. Αυτό συμβαίνει καθώς μπορούν να εκτελούν άλματα μέχρι και δύο μέτρα πάνω από την επιφάνεια του νερού προκειμένου να συλλάβουν τη λεία τους από κλαδιά ή το φύλλωμα των δέντρων, μια ικανότητα που τους έδωσε το τοπικό παρατσούκλι «πίθηκοι του νερού». Από όσα ψάρια παίρνουν την πλειονότητα της τροφής τους από έξω από το νερό, τα οστεόγλωσσα είναι τα μεγαλύτερα. Ως μέρος του αναπαραγωγικού κύκλου, το αρσενικό οστεόγλωσσο προστατεύει τα αβγά και τα νεαρά άτομα έχοντάς τα κρυμμένα μέσα στο στόμα του.

Κάποτε τα οστεόγλωσσα διατηρούνται από τον άνθρωπο σε ενυδρεία, αλλά καθώς είναι αρπακτικά απαιτούν πολύ μεγάλες δεξαμενές.

Είδη
Γενικώς αναγνωρίζονται μόνο δύο είδη οστεόγλωσσου, τα εξής:

 Εικόνα  Επιστημονική ονομασία  Κοινή ονομασία  Γεωγραφ. κατανομή120px Osteoglossum bicirrhosum, Cuvier (από Vandelli), 1829  ασημένιο αροουάνα  λεκάνες του Αμαζονίου, του Εσεκίμπο και του Ογιαπόκ120px Osteoglossum ferreirai, Kanazawa, 1966  μαύρο αροουάνα  λεκάνη του Ρίο Νέγκρο

 Παραπομπές 

Κατηγορία:Οστεογλωσσόμορφα
Κατηγορία:Ψάρια γλυκών υδάτων